DA Den Europæiske Unions Tidende C 104/10

Kortfattede oplysninger om statsstøtte ydet i overensstemmelse med Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2006/C 104/03)

Sag nr.: XA 50/04

Medlemsstat: Italien

Region: Marche

Støtteordningens benævnelse: Støtte til »consorzi direktiv tutela«, der har ansvaret for registrering, overvågning og anvendelse af oprindelsesbetegnelser, til dækning af omkostninger i forbindelse med oprettelse og igangsættelse heraf

Retsgrundlag: Art. 7 della legge regionale 10 dicembre 2003, n. 23. «Interventi per il sostegno dei sistemi di certificazione della qualità e della tracciabilità delle produzioni agricole ed agroalimentari.»

Forventede årlige udgifter: Det samlede beløb, der er afsat i budgettet for 2004 til dette retsgrundlag, er 774 685,35 EUR, hvoraf 200 000 EUR er afsat til den her omhandlede støtteordning. For de efterfølgende år vil regionalloven samlet kunne komme op på et årligt maksimalt beløb på 2 000 000 EUR, hvoraf højest 500 000 EUR vil gå til foranstaltninger i denne støtteordning

Maksimal støtteintensitet: Støtten til oprettelse og administrativ drift såvel som til væsentlig udvikling af aktiviteten, som omhandlet i artikel 10, stk. 5, i forordningen, udbetales i en periode på højest 5 år; der gives højst 100 % det første år, 80 % det andet år, 60 % det tredje år, 40 % det fjerde år og 20 % det femte år af de støtteberettigede udgifter. Støttebeløbet til de pågældende aktiviteter, der for kortheds skyld benævnes »igangsættelse«, kan ikke overstige 100 000 EUR.

Den støttede aktivitet skal foregå uafbrudt i 5 år, med undtagelse af afbrydelser der skyldes force majeure.

Der må ikke ydes støtte til omkostninger, som påløber efter det femte år, eller ydes efter det syvende år efter anerkendelsen af producentorganisationen. Undtaget herfra er den støtte, der ydes til støtteberettigede udgifter, som er begrænset til og skyldes en forøgelse af en støttemodtagers omsætning mellem to på hinanden følgende år på mindst 30 %, hvis denne forøgelse skyldes nye medlemmers tiltrædelse og/eller dækning af nye produkter.

Der kan ikke ydes støtte til »consorzi di tutela«, hvis formål er uforenelige med en rådsforordning om en fælles markedsordning

Gennemførelsesdato: Fra 2004, dog tidligst 10 arbejdsdage efter indsendelse af nærværende formular, jf. artikel 19, stk. 1, i forordning (EF) nr. 1/2004

Ordningens eller den individuelle foranstaltnings varighed: Varigheden er ubestemt, men direkte knyttet til de årlige beløb, der afsættes på Regionen Marches budget

Målet med støtten: Fremme oprettelse af »comitati promotori« og »consorzi di tutela« med ansvar for registrering, overvågning og anvendelse af oprindelsesbetegnelser

Henvisning til artikler i Kommissionens forordning (EF) nr. 1/2004: Artikel 10

Støttemodtagere: »Comitati promotori« og »consorzi di tutela« oprettet som sammenslutninger af producenter, der omfattes af definitionen på små og mellemstore virksomheder ifølge forordning EF 70/2001

Støtteberettigede omkostninger: Støtteberettigede udgifter kan omfatte husleje, erhvervelse af kontorudstyr, herunder it-materiel (hardware og software), personaleudgifter, generalomkostninger, advokatsalærer og administrationsgebyrer. Ved køb af fast ejendom er de støtteberettigede udgifter hertil begrænset til de tilsvarende udgifter til leje på almindelige markedsvilkår.

Hvis der sker en betydelig udvidelse af aktiviteterne, vil udelukkende udgifter i forbindelse med nye medlemmer og nye produkter blivet taget i betragtning.

Udgifter er kun støtteberettigede fra datoen for støttens indførelse.

Berørte sektorer: Støtteordningen gælder for alle landbrugs- og fødevareprodukter, der er omhandlet i traktatens bilag 1

Den støttetildelende myndigheds navn og adresse: Regione Marche — Servizio Sviluppo e Gestione Attività Agricole e Rurali e Servizio Sistema Agroalimentare, Ambiente rurale e Foreste

Websted: www.agri.marche.it

Sag nr.: XA 52/04

Medlemsstat: Italien

Regional myndighed: Regione Marche

Støtteordningens benævnelse: Concessione contributi ai Consorzi di tutela dei vini a denominazione di origine controllata per la costituzione e l'avviamento amministrativo e tecnico dell'attività (støtte til »Consorzi di tutela« for vin med kontrolleret oprindelsesbetegnelse med henblik på oprettelse af og administrativ og teknisk igangsættelse af denne virksomhed

Retsgrundlag: Decreto del Ministro delle Risorse Agricole Alimentari e Forestali 4 giugno 1997, n. 256. Regolamento recante norme sulle condizioni per consentire l'attività dei consorzi volontari di tutela e dei consigli interprofessionali delle denominazioni di origine e delle indicazioni geografiche tipiche dei vini;

Decreto del Ministero delle Politiche Agricole e Forestali 29 maggio 2001: «Controllo sulla produzione dei vini di qualità prodotti in regioni determinate (V.Q.P.R.D.)»; con cui si provvede al rilascio delle autorizzazioni a svolgere l'attività di vigilanza ai sensi dell'art 21 della stessa L.n. 164/92

Decreto del Ministero delle Politiche Agricole e Forestali 21 marzo 2002: «Approvazione dello schema di piano dei controlli, delle relative istruzioni e del prospetto tariffario ai fini dell'applicazione del decreto ministeriale 29 maggio 2001, recante il controllo sulla produzione dei vini di qualità prodotti in regioni determinate (V.Q.P.R.D.)»;

Decreto del Ministero delle Politiche Agricole e Forestali 31 luglio 2003: «Sospensione del termine previsto dall'art. 4, comma 4, del decreto ministeriale 29 maggio 2001, concernente il controllo sulla produzione dei vini di qualità prodotti in regioni determinate (V.Q.P.R.D.)»;

Legge Regionale 27 luglio 1998, n. 23 inerente la «Gestione della riserva regionale dei diritti di reimpianto» (ex Aiuto di Stato N 183/98 — Italia (Marche) Misure d'aiuto nel settore vitivinicolo — Comunicazione della Commissione Europea del 2.8.1999);

Deliberazione di Giunta Regionale n. 581 dell'1.6.2004

Forventet årlig udgift: 180 759,91 EUR

Maksimal støtteintensitet: Støtten, der ydes som kapital for en toårig periode at regne fra ansøgningens godkendelsesdato, udbetales i årlige rater på op til 50 % af de støtteberettigede udgifter.

Den samlede støtte må ikke overstige 100 000 EUR pr. støttemodtager og udgifter, der støttes det første år. I tilfælde af investering, der overstiger det tilladte maksimumsbeløb, vil det det overskridende beløb skulle dækkes af støttemodtageren, som under alle omstændigheder skal gennemføre alle de foranstaltninger, der blev foreslået i ansøgningen og godkendt, og de vil efter gennemførelsen blive vurderet.

I tilfælde af utilstrækkelige midler anvendes en prioritering blandt støtteberettigede udgifter: højeste prioritet gives til oprettelse, der kan dækkes op til 100 %, herefter indkøb af it-udstyr, herefter ansættelse af personale og/eller konsulent, der kan dækkes op til 80 %, og endelig de generelle driftsudgifter op til den maksimale procentsats, i forhold til de resterende midler.

Der må ikke ydes støtte til omkostninger, som påløber efter det femte driftsår, eller ydes efter det syvende år efter ministeriets anerkendelse.

Der kan ikke ydes støtte til »consorzi di tutela«, hvis formål er uforenelige med en rådsforordning om en fælles markedsordning

Gennemførelsesdato: Fra 2004, dog tidligst 10 arbejdsdage efter indsendelse af nærværende formular, jf. artikel 19, stk. 1, i forordning (EF) nr. 1/2004

Ordningens varighed: 5 år indtil den 31.12.2008

Formål: Fremme oprettelse og administrativ og teknisk igangsættelse af »Consorzi di tutela« for vine med beskyttet oprindelsesbetegnelse ved gennemførelse af projekter med henblik på:

aktivering af selvkontrol: efterprøvning af overholdelse af bestemmelser og/eller produktionskrav til brugerne af betegnelsen

aktivering af branchefremmende tjenester: efterprøvning af korrekt brug af betegnelserne

aktivering af vurderingstjenester: rådgivning og støtte til tilpasning af produktionernes kvalitet, producenternes overensstemmelse med markedskravene og salgsfremstød

Henvisning til artikel i Kommissionens forordning (EF) nr. 1/2004: Artikel 10 »Støtte til producentsammenslutninger«

Støtteberettigede udgifter: Følgende udgifter er støtteberettigede:

støttemodtagerens faktiske udgifter til den administrative og tekniske igangsættelse af aktiviteten inden for de grænser, der er fastsat i støttebestemmelserne, dvs.:

— leje af passende lokaler

— erhvervelse af kontorudstyr, herunder it-materiel (hardware og software)

— personaleomkostninger

— almene udgifter op til 12 % af de samlede støtteberettigede udgifter

— advokatsalærer og administrationsgebyrer.

Kun udgifter, der er påløbet efter datoen for støtteydelsen, er støtteberettigede.

Udgifter til strukturmæssige foranstaltninger er ikke støtteberettigede

Støtteberettigede: »Consorzi di tutela«, der består af producentsammenslutninger omfattet af definitionen på små og mellemstore virksomheder i henhold til forordning (EF) 70/2001, og som er bemyndiget til at udføre kontrolvirksomhed i medfør af »Decreto del Ministro delle Politiche Agricole e Forestali« af 29.5.2001, og som har til formål at indføre kontrol- og certificeringssystemer for produktionskvalitet

Berørte sektorer: Vinproduktionssektoren. Ordningen har til formål at kontrollere og certificere produktionen af kvalitetsvine (V.Q.P.R.D.)

Den støttetildelende myndigheds navn og adresse: Regione Marche — Via Tiziano 44 — I-60100 Ancona

Den støttetildelende myndigheds websted: www.agri.marche.it

Støtte nr.: XA 55/04

Medlemsstat: Spanien

Region: Cantabrien

Støtteordningens benævnelse: Støtte til opdrættere og aktører i oksekødssektoren, der er ejere af slagtekroppe, som destrueres, fordi de i slagtelinjen har været tæt på et dyr, der ved en hurtigtest er blevet testet positivt for BSE i slagterier i Cantabrien

Retsgrundlag: (Proyecto) Orden de … de …2004, por la que establece y regula un régimen de ayudas por la destrucción de la canal inmediatamente anterior y las dos inmediatamente posteriores a la que de positivo en las pruebas de diagnóstico rápido de encefalopatía espongiforme bovina (EEB), en la misma cadena de sacrificio

Forventede årlige udgifter til ordningen eller samlet årligt støttebeløb til en virksomhed: 25 000 EUR (samlet årlig budgetbevilling)

Maksimal støtteintensitet: 100 %

Anvendelsesdato: Fra dagen efter bekendtgørelsens offentliggørelse.

Ordningens eller den individuelle foranstaltnings varighed: Jf. nr. 6.5 i afsnit I i kapitel A i bilag III til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier.

Ud fra de indtil nu foreliggende epidemiologiske oplysninger skulle bovin spongiform encephalopati kunne udryddes i løbet af ca. 6 år. Eftersom Kommissionens forordning (EF) nr. 1/2004 af 23. december 2003 imidlertid udløber den 30. juni 2007, vil denne støtteordning også kun kunne løbe indtil den 30. juni 2007

Støttens formål: I overensstemmelse med artikel 16, litra c), i Kommissionens forordning (EF) nr. 1/2004 af 23. december 2003 ydes den planlagte støtte som kompensation til opdrættere og aktører i oksekødssektoren for de tab, de lider i forbindelse med destruktion af den slagtekrop, der i samme slagtelinje er umiddelbart foran, og de to slagtekroppe, der i samme slagtelinje følger umiddelbart efter en slagtekrop, som ved en hurtigtest er blevet testet positiv for bovin spongiform encephalopati (BSE), jf. Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier, særlig artikel 13, stk. 4

Berørt(e) sektor(er): Støtten ydes til oksekødssektoren

Den støttetildelende myndigheds navn og adresse:

Consejería de Ganadería, Agricultura y Pesca del Gobierno de Cantabria C/ Gutierrez Solana s/n. Edificio Europa. E-39011 Santander. (Cantabria)

Websted: http://boc.gobcantabria.es/boc/default.htm

Sag nr.: XA 58/04

Medlemsstat: Belgien

Region: Vlaanderen

Støtteordningens navn: Ændring af VLIF-ordningen, så mulighederne for offentlig garanti til investeringer i landbrug og gartneri udvides

Retsgrundlag: Besluit van de Vlaamse regering van 24 november 2000 betreffende steun aan de investeringen en aan de installatie en een bijhorend ministerieel besluit van dezelfde datum (maatregel goedgekeurd bij de EU-Commissie als steunmaatregel N 501/00).

De besluiten zijn gepubliceerd in het Belgisch Staatsblad: het besluit van de Vlaamse regering op 14 februari 2001; het ministerieel besluit op 12 mei 2001.

De besluiten zijn getroffen in uitvoering van artikel 12 van het Decreet van 22 december 1993 houdende oprichting van een Vlaams Landbouwinvesteringsfonds (VLIF)

De planlagte årlige udgifter i henhold til ordningen: Muligheden for supplerende offentlig investeringsgaranti beløber sig til højst 80 % af et støtteberettiget lån på op til 1 mio. EUR. Dette beløb forhøjes til højst 2 mio. EUR, men med en procentsats for den offentlige garanti, som aftager gradvis og omvendt proportionalt mellem 80 og 50 % afhængigt af de samlede garanterede lån

[x % = 80 % — 30 x (I — 1) %; x = VLIF-garanti; I = investeringer i mio. EUR op til 2 mio. EUR]

Selv om foranstaltningen er en udvidelse af mulighederne for at få offentlig garanti, begrænses risikoen ved den udvidede offentlige garanti af, at bankerne ansvarliggøres sideløbende med den offentlige garantis aftagende procentsats.

Desuden skal der for den offentlige garanti betales en godtgørelse på:

0,35 % af den tildelte garanti

plus 0,015 % for hvert år af garantiens løbetid.

Denne foranstaltning (anvendelse på 2-3 gartnerivirksomheder om året) medfører ingen direkte udgifter for den flamske region. Den får kun følger, hvis den pågældende landbrugs- eller gartneribedrift kommer i betalingsvanskeligheder eller går konkurs, og kun efter fuldstændigt udlæg i bedriften

Maksimal støtteintensitet: Foranstaltningen har ingen forbindelse med direkte støttetildeling. Støtteækvivalenten i den udvidede VLIF-garanti formindskes forholdsmæssigt ved den øgede ansvarliggørelse af bankerne, så den stadig holdes inden for grænserne i artikel 4 i fritagelsesforordningen 1/2004

Gennemførelsestidspunkt: Efter godkendelse af den flamske regerings vedlagte beslutningsforslag og en tilhørende ministeriel beslutning foruden anmeldelse af foranstaltningen i henhold til forordning 1/2004

Støtteordningens varighed: Foranstaltningen omfattes af VLIF og anvendes i hvert fald til og med 2006

Støttens formål: At bistå landbrugs- og gartneribedrifterne, især drivhusgartneribedrifterne, med deres udvikling, så de kan vokse til en størrelsesorden, der svarer til drivhusgartneriernes optimale økonomiske størrelse i Flandern

Foranstaltningen udvider muligheden for offentlig garanti til de støtteberettigede investeringer til 2 mio. EUR. Den finansielle støtte i form af rentegodtgørelse og/eller kapitalpræmie ændrer sig ikke og begrænses til en støtteberettiget investeringstranche på op til 1 mio. EUR (den nuværende ordning)

Berørte sektorer: Landbrugssektoren

Navn og adresse på den myndighed, der yder støtten:

Vlaams Landbouwinvesteringsfonds Leuvenseplein 4, 3e verdieping B-1000 Brussel

Website: www2.vlaanderen.be/ned/sites/landbouw

Andre oplysninger: ingen

Sag nr.: XA 69/04

Medlemsstat: Det Forenede Kongerige

Region: South West of England

Støtteordning eller navn på den virksomhed, der modtager individuel støtte: Rural Enterprise Gateway (South West of England): Doing Things Differently Programme

Retsgrundlag: Section 5 of the Regional Development Agencies Act 1998

Forventede årlige udgifter til ordningen eller det samlede individuelle støttebeløb, der ydes til virksomheden: De samlede bevillinger til ordningen er på 3 mio. GBP, fordelt på tre regnskabsår

14.12.2004-31.3.2005: 850 000 GBP

1.4.2005-31.3.2006: 1 000 000 GBP

1.4.2006-31.3.2007: 1 150 000 GBP

Maksimal støtteintensitet: 100 %

Gennemførelsesdato:

Ordningens eller den individuelle støttes varighed: Ordningen lukker for nye ansøgere den 31. marts 2007. Sidste frist for indgivelse af støtteansøgninger er den 31. maj 2007

Målet med støtten: Sektorudvikling — formålet med ordningen er at fremme samarbejdet mellem virksomheder og yde teknisk støtte til klynger af landbrugs- og jordbaserede virksomheder med henblik på at fremme deres udvikling og forbedre forretningseffektiviteten.

De støtteberettigede udgifter omfatter konsulentydelser i overensstemmelse med artikel 14 i forordning (EF) nr. 1/2004

Berørt(e) sektor(er): Ordningen gælder for alle landbrugsvirksomheder, herunder produktion, forarbejdning og afsætning. Ordningen er åben for alle delsektorer

Den støttetildelende myndigheds navn og adresse: Følgende organ er ansvarlig for ordningen:

South West Regional Development Agency

Sterling House

Dix's Field

Exeter

EX1 1QA

United Kingdom

Ordningen forvaltes af:

Business Link Devon and Cornwall

Tamar Science Park

Derriford

Plymouth

PL6 8BT

United Kingdom

Internetadresse: www.defra.gov.uk/farm/state-aid/setup/exist-exempt.htm. Klik på »Rural Enterprise Gateway (South West of England): Doing Things Differently Programme«. Man kan også gå direkte til http://defraweb/farm/state-aid/setup/schemes/doingdifferently.pdf

Andre oplysninger: Ordningen vil kunne bruges af alle virksomheder i landdistrikter og ikke kun landbrugsvirksomheder. Støtten til ikke-landbrugsvirksomheder vil blive udbetalt under overholdelse af Kommissionens forordning (EF) nr. 69/2001 om de minimis støtte